LIETUVOS RESPUBLIKOS APLINKOS MINISTRO

Į S A K Y M A S

**DĖL APLINKOS MINISTRO 2002 M. GRUODŽIO 5 D. ĮSAKYMO Nr. 620 „DĖL LAKIŲJŲ ORGANINIŲ JUNGINIŲ, SUSIDARANČIŲ NAUDOJANT TIRPIKLIUS TAM TIKRŲ VEIKLOS RŪŠIŲ ĮRENGINIUOSE, EMISIJOS RIBOJIMO TVARKOS PATVIRTINIMO“ PAKEITIMO**

2010 m. birželio 22 d. Nr. D1-562

Vilnius

P a k e i č i u:

1. Lietuvos Respublikos aplinkos ministro 2002 m. gruodžio 5 d. įsakymą Nr. 620 „Dėl Lakiųjų organinių junginių, susidarančių naudojant tirpiklius tam tikrų veiklos rūšių įrenginiuose, emisijos ribojimo tvarkos patvirtinimo“ (Žin., 2003, Nr. [15-634](https://www.e-tar.lt/portal/lt/legalAct/TAR.3449AA78250D), Nr. [64-2913](https://www.e-tar.lt/portal/lt/legalAct/TAR.3EBA23CF2FBF); 2009, Nr. [143-6319](https://www.e-tar.lt/portal/lt/legalAct/TAR.393A3364976A)):

1.1. išdėstau preambulę taip:

„Įgyvendindamas 2008 m. gruodžio 16 d. Europos Parlamento ir Tarybos direktyvą 2008/112/EB, iš dalies keičiančią Tarybos direktyvas 76/768/EEB, 88/378/EEB, 1999/13/EB ir Europos Parlamento ir Tarybos direktyvas 2000/53/EB, 2002/96/EB ir 2004/42/EB, siekdamas suderinti jas su Reglamentu (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo (OL 2008 L 345, p. 68)“;

1.2. išdėstau 1 priedo skirsnį „Transporto priemonių pakartotinė apdaila“ taip:

„Transporto priemonių pakartotinė apdaila

- Bet kokia pramoninė arba komercinė padengimo veikla bei su tuo susijęs riebalų pašalinimas, kai:

- vyksta pirminis kelių transporto priemonių ar jų dalių padengimas danga ne pirminėje gamybos linijoje, naudojant pakartotinės apdailos medžiagas,

arba

- danga padengiamos sunkiasvorės priekabos (taip pat ir sunkiasvorės puspriekabės) (O kategorija).“

2. Lietuvos Respublikos aplinkos ministro 2009 m. lapkričio 26 d. įsakymą Nr. D1-710 „Dėl aplinkos ministro 2002 m. gruodžio 5 d. įsakymo Nr. 620 „Dėl Lakiųjų organinių junginių, susidarančių naudojant tirpiklius tam tikrų veiklos rūšių įrengimuose, emisijos ribojimo tvarkos patvirtinimo“ pakeitimo“(Žin., 2009, Nr. [143-6319](https://www.e-tar.lt/portal/lt/legalAct/TAR.393A3364976A)):

2.1. išdėstau 1.9. punktą taip:

„1.9. išdėstau 6.6. punktą taip:

6.6. Medžiagoms ar mišiniams, savo sudėtyje turintiems lakiųjų organinių junginių, kurie pagal 2008 m. gruodžio 16 d. Europos Parlamento ir Tarybos reglamentą (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantį ir panaikinantį direktyvas 67/548/EEB bei 1999/45/EB ir iš dalies keičiantį Reglamentą (EB) Nr. 1907/2006)(OL 2008 L 353, p. 1) klasifikuojami kaip kancerogeniniai, mutageniniai arba toksiškai veikiantysreprodukciją, ir dėl to jiems priskiriamos (arba jie privalo būti pažymėti) pavojingumo frazės H340, H350, H350i, H360D, H360F arba rizikos frazės R45, R46, R49, R60, R61 – privalo būti kiek įmanoma greičiau keičiami mažiau kenksmingomis medžiagomis ar mišiniais, atsižvelgiant į VII skyriuje pateiktas rekomendacijas dėl pakaitalų“.

2.2. išdėstau 1.10. punktą taip:

„1.10. išdėstau 6.6. punktą taip:

6.6. Medžiagoms ar mišiniams, savo sudėtyje turintiems lakiųjų organinių junginių, kurie pagal 2008 m. gruodžio 16 d. Europos Parlamento ir Tarybos reglamentą (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantį ir panaikinantį direktyvas 67/548/EEB bei 1999/45/EB ir iš dalies keičiantį Reglamentą (EB) Nr. 1907/2006) (OL 2008 L 353, p. 1) klasifikuojami kaip kancerogeniniai, mutageniniai arba toksiškai veikiantys reprodukciją, ir dėl to jiems priskiriamos (arba jie privalo būti pažymėti) pavojingumo frazės H340, H350, H350i, H360D, H360F – privalo būti kiek įmanoma greičiau keičiami mažiau kenksmingomis medžiagomis ar mišiniais, atsižvelgiant į VII skyriuje pateiktas rekomendacijas dėl pakaitalų.“

Aplinkos ministras Gediminas Kazlauskas